Source: http://csm-suceava.ro/rugby/item/160-csm-bucovina-suceava-a-doborat-stejarul-buzau-si-va-juca-si-anul-viitor-in-esalonul-secund
Timestamp: 2019-08-25 07:43:09+00:00

Document:
Clubul Sportiv Municipal Suceava - CSM Bucovina Suceava a ”doborât” Stejarul Buzău și va juca și anul viitor în eșalonul secund
În etapa a II-a a turneului play-out al Diviziei Naționale de rugby, CSM Bucovina Suceava a evoluat ieri pe terenul grupării Stejarul Buzău. Dacă în timpul sezonului regulat sucevenii au pierdut ambele partide cu echipa buzoiană, de această dată sucevenii și-au luat revanșa învingând cu 29-17. Cu această victorie venită la timp, gruparea pregătită de Constantin Vlad și-a asigurat menținerea în eșalonul secund al rugbiului românesc și în sezonul viitor.
Pentru CSM Bucovina Suceava au marcat: Ștefan Ștefăroi, două eseuri, Bursuc și Preutescu câte unul și Octavian Scolobiuc trei transformări și o lovitură de pedeapsă.
”Am condus cu 14-0 în minutul 20, însă în repriza secundă am avut ceva probleme cu arbitrajul. Totul a revenit la normal și am câștigat pe merit. La acest meci cu Stejarul Buzău am avut un lot complet, o linie de treisferturi inspirată și am învins cu punct bonus.
Dedicăm această victorie celui care a fost componentul echipei CSM Suceava în perioada 1990-1995 Constantin Toma care nu mai este printre noi.
Cu acest succes ne menținem în Divizia Națională indiferent de rezultatul ultimei partide din play-off cu CSM U23 București de sâmbătă 31 octombrie” a declarat antrenorul echipei de rugby CSM Bucovina Suceava, Constantin Vlad.
Mai multe din această categorie: « Sucevenii sunt nevoiţi să câştige la Buzău, pentru a evita surprizele neplăcute	CSM Suceava şi CSŞ Gura Humorului au terminat turul de campionat »

References: CSM 
 CSM 
 CSM 
 CSM 
 CSM 
 CSM 
	CSM